സത്യസന്ധതയ്ക്കുള്ള അംഗീകാരം: കളഞ്ഞു കിട്ടിയ പഴ്സ് തിരികെ നല്കിയ പ്രവാസികളെ ആദരിച്ച് അബുദാബി പോലീസ് അബുദാബി: രണ്ടു പ്രവാസികളെ ആദരിച്ച് അബുദാബി പോലീസ്. കളഞ്ഞു കിട്ടിയ പഴ്സ് സുരക്ഷിതമായി ഉദ്യോഗസ്ഥര്ക്ക് കൈമാറിയതിനാണ് അബുദാബി പോലീസ് പ്രവാസികളെ ആദരിച്ചത്. പണവും മറ്റ് ഔദ്യോഗിക രേഖകളും അടങ്ങുന്ന പഴ്സാണ് പ്രവാസികള് പോലീസിനെ ഏല്പ്പിച്ചത്. പ്രവാസിയുടെ സത്യസന്ധതയും നല്ല മനസും കണക്കിലെടുത്താണ് അബുദാബി പോലീസിന്റെ നടപടി. അബുദാബിയിലെ ബസ് ടെര്മിനലില് നിന്നാണ് പ്രവാസികള്ക്ക് പഴ്സ് ലഭിച്ചത്. ഉടന് തന്നെ ഇവര് ഇത് ക്രിമിനല് സെക്യൂരിറ്റി സെക്ടറിലെ ഗതാഗത സുരക്ഷാ വിഭാഗത്തിന് കൈമാറി. സദ്പ്രവൃത്തികള് ചെയ്യുവരെ ആദരിക്കാനും അവരെ പ്രോത്സാഹിപ്പിക്കാനും അബുദാബി എപ്പോഴും ശ്രമിക്കാറുണ്ടെന്ന് അധികൃതര് അറിയിച്ചു. അടുത്തിടെ എടിഎമ്മില് നിന്നും കണ്ടെത്തിയ തുക തിരികെ ഏല്പ്പിച്ച ഇന്ത്യന് പ്രവാസിയെ അജ്മാന് പോലീസും ആദരിച്ചിരുന്നു. പ്രവാസിയുടെ സത്യസന്ധതയും നല്ല മനസും കണക്കിലെടുത്താണ് അജ്മാന് പോലീസിന്റെ നടപടി. പാണ്ഡ്യന് എന്ന പ്രവാസിയെയാണ് അജ്മാന് പോലീസ് ആദരിച്ചത്. എടിഎമ്മില് നിന്നും കിട്ടിയ തുക തിരികെ നല്കി പാണ്ഡ്യന് ധാര്മ്മിക ഉത്തരവാദിത്വം നിറവേറ്റിയെന്ന് ഡെപ്യൂട്ടി കമാന്ഡര്ഇന്ചീഫ് ഓഫീസ് ഡയറക്ടര് കേണല് അബ്ദുള്ള ഖല്ഫാന് അബ്ദുള്ള അല് നുഐമി വ്യക്തമാക്കിയിരുന്നു. Tags latest news UAE GULF international news Abudhabi police shortlink